**Hogyan veheti igénybe a legoptimálisabban orvosi rendelője szolgáltatásait**

• Glasgow-ban számos szolgáltatás áll rendelkezésére, amely segít Önnek egészsége megőrzésében.  
E szolgáltatások között vannak olyanok, amelyek közvetlenül elérhetők (lásd lejjebb), illetve olyanok, amelyek akkor vehetők igénybe, ha Ön szerepel egy háziorvosi rendelő nyilvántartásában.

• Amennyiben Ön háziorvoshoz kíván fordulni egészségi állapotával kapcsolatban, időpontot kell kérnie attól rendelőtől, amelynél Önt nyilvántartásba vették. Ha Ön előzetes időpont-egyeztetés nélkül jelenik meg a rendelőben, előfordulhat, hogy nem jut be a háziorvoshoz. A rendelőben megkérik Önt, hogy jöjjön vissza egy másik alkalommal, vagy javasolják, hogy forduljon más egészségügyi szakemberhez, vagy vegyen igénybe más szolgáltatást.

• Ha Ön felkeresi háziorvosát egészségi állapotával kapcsolatban, háziorvosa további vizsgálatok elvégzését kérheti. Ebben az esetben elmagyarázzák Önnek, hogy mit kell tennie ezeknek a vizsgálatoknak az elvégzése érdekében, és hogyan kapja meg az eredményeit. Ezekre a vizsgálatokra sor kerülhet a rendelőben vagy másutt.

• Ha háziorvosa úgy gondolja, hogy Önnek szakorvos vagy más egészségügyi szakember segítségére van szüksége, akkor beutalót ad Önnek. Ön csak abban az esetben kérhet időpontot egy NHS (nemzeti egészségügyi társadalombiztosítási rendszer) szakrendelésre, ha háziorvosa beutalja Önt.

• Amennyiben Önnek gyógyszerre van szüksége, háziorvosa receptet állít ki az Ön részére, amit egy gyógyszertárban válthat be.

• Ha Ön szívesebben választ akár férfi, akár női orvost, tájékozódjon a rendelőnél, mielőtt nyilvántartásba véteti magát, mivel egyes rendelőknél csak férfi, míg másoknál csak női orvosok dolgoznak.

• Tolmácsolási szolgáltatás is igénybe vehető, melynek keretében a rendelő tolmácsot biztosít, aki személyesen vagy telefonon működik közre.

• Amennyiben Ön szeretné igénybe venni a tolmácsolási szolgáltatást, ezt mindenképpen jelezze a recepción, amikor időpontot foglal.

• Ha az Ön nevében valaki más keresi fel a rendelőt, emlékeztesse rá, hogy tolmácsot kell kérnie a recepción.

**Segítse rendelőjét, hogy az segíthesse Önt**

• A rendelők nagyon sok feladatot látnak el, az ott dolgozók pedig mindent megtesznek azért, hogy minden beteget kiszolgáljanak. Kérjük, hogy Ön is legyen udvarias és megértő. Van néhány dolog, amit Ön is megtehet annak érdekében, hogy a rendelők zökkenőmentesen végezhessék munkájukat, és a betegek a megfelelő időben bejussanak a vizsgálatokra.

• Ha Önnek előre megbeszélt időpontja van, kérjük, érkezzen időben; amennyiben nem tud megjelenni, ezt már korábban jelezze a rendelőnek, hogy az Ön időpontját átadhassák valaki másnak, akinek szüksége van rá.

• Abban az esetben, ha Ön nem jelenik meg az előre egyeztetett időpontokban, a rendelő törölheti Önt a nyilvántartásból. Ez azt jelenti, hogy Ön többé nem lesz az adott rendelő betege, és ott Önt nem fogadják többé.

• Ha több családtagjának is el kell mennie az orvoshoz vagy más egészségügyi szakemberhez, akkor minden beteg számára külön-külön foglaljon időpontot.

• Ha Ön bonyolultabb egészségügyi problémát kíván megbeszélni, kérjük, jelezze ezt a recepción annak érdekében, hogy megfelelően hosszú időt jegyezzenek elő az Ön számára.

• Kérjük, értesítse a rendelőt, ha megváltozik a lakcíme és/vagy telefonszáma vagy mobiltelefonszáma.

**Egyéb rendelkezésre álló segítség**

• Ha Ön köhög, náthás, vagy a gyermeke enyhén megbetegszik, gyógyszerésze is segítségére lehet.

• Ha szemészeti problémája van, forduljon látszerészhez.

• Ha fogászati problémája van, forduljon fogorvoshoz.

• Ha a lábával kapcsolatos problémája van, keresse fel a lábápolási klinikát az alábbi telefonszámon: 0141 347 8909

Hétfőtől péntekig reggel 8 óra és este 8 óra között, szombaton reggel 9 és délután 1 óra között, vagy írjon e-mailt a következő címre: [AHP.Appointments@ggc.scot.nhs.uk](mailto:AHP.Appointments@ggc.scot.nhs.uk)

• Keresse fel a fizioterápiát: <http://www.nhsggc.org.uk/your-health/health-services/msk-physiotherapy/>

• Amennyiben Önnek szakorvosi vizsgálatra van szüksége, háziorvosa beutalja Önt.

• Amennyiben Ön rosszul érzi magát a rendelő nyitvatartási idején kívül, hívja a rendelő rendes számát, és hívása átirányításra kerül az ügyeletre, vagy pedig megadnak Önnek egy másik telefonszámot, amit fel kell hívnia.

• Az NHS24 24 órás sürgősségi ügyeleti szolgáltatást biztosít. Az ügyelet az alábbi telefonszámon érhető el: **111**. Az ügyelet internetes oldalának címe: [www.nhs24.com](http://www.nhs24.com)

• Könnyebb sérüléseket ellátó rendelők is rendelkezésre állnak, ahol a személyzet előbb felméri, majd kezeli a könnyebb sérüléseket, vagy pedig, súlyosabb probléma észlelése esetén, gondoskodik a beteg máshová történő átszállításáról.

• **New Stobhill Hospital**, 133 Balornock Road, Glasgow, G21 3UW. A könnyebb sérüléseket ellátó rendelő (MIU) nyitvatartása:  
 hétfő–vasárnap: 9–21 óra, **tel.: 0141 355 1536**

• **New Victoria Hospital**, Grange Road, Glasgow G42 9LE. A könnyebb sérüléseket ellátó rendelő (MIU) nyitvatartása:

hétfő–vasárnap: 9–21 óra, **tel.: 0141 347 8474**

• **Vale of Leven**, Main Street, Alexandria, G83 OUA. A könnyebb sérüléseket ellátó rendelő (MIU) nyitvatartása:

hétfő–vasárnap: 8–21 óra, **tel.: 01389 817345**

**• West Glasgow, Yorkhill Hospital site**. A könnyebb sérüléseket ellátó rendelő (MIU) nyitvatartása:

hétfő–vasárnap: 9–21 óra, **tel.: 0141 201 0290**

Ezekben a rendelőkben számos különböző sérülést tudnak ellátni, köztük ficamokat, égési sérüléseket és egyszerű töréseket is.

• Nagy-Glasgow-ban (Glasgow és környéke) azokat **az egyéves** **kor alatti gyermekeket**, akik könnyebb sérülést szenvednek, a Királyi Gyermekkórházba (Royal Hospital for Children) kell szállítani, amely az új QEUH (Queen Elizabeth University Hospital) mellett található; a könnyebb sérülést szenvedő, **egy- és ötéves életkor közötti gyermekeket** az új QEUH mellett található Királyi Gyermekkórházba (Royal Hospital for Children) vagy pedig a Glasgow-i Királyi Kórházba (Glasgow Royal Infirmary A & E) kell szállítani[.](http://www.nhsggc.org.uk/locations/hospitals/the-royal-hospital-for-children-glasgow/)

• A Clyde Area területén azokat az **egyéves kor alatti gyermekeket,** akik könnyebb sérülést szenvednek, a következő kórházba kell vinni: Royal Alexandra Hospital, Corsebar Road, Paisley, PA2 9PN; a könnyebb sérülést szenvedő **egy- és ötéves életkor közötti** **gyermekeket** pedig a következő kórházak egyikébe kell vinni: Royal Alexandra Hospital, Paisley; Inverclyde Royal Hospital, Larkfield Road, Greenock, PA16 OXN; Vale of Leven Minor Injury Unit.

**• A 24 órás ügyeletet ellátó baleseti és sürgősségi osztályok címe és elérhetősége:**

• Glasgow Royal Infirmary, 84 Castle Street, Glasgow, G4 OSF - Tel.: 0141 211 5608

• Inverclyde Royal Hospital, Larkfield Road, Greenock, PA16 OXN - Tel.: 01475 504351

• Queen Elizabeth University Hospital, 1345 Govan Road, Glasgow G51 4TF- Tel.: 0141 452 2811

• Royal Alexandra Hospital, Corsebar Road, Paisley, PA2 9PN - Tel.: 0141 314 6195

286359